

 REPUBLIKA HRVATSKA

ŠIBENSKO-KNINSKA ŽUPANIJA

 

 G R A D ***Š I B E N I K***

 Upravni odjel za komunalne djelatnosti

KLASA: 112-02/23-01/11

URBROJ: 2182-1-03/1-23-1

Šibenik, 29. prosinca 2023.

 Na temelju članka 17. i članka 19. stavka 4. Zakona o službenicima i namještenicima u lokalnoj i područnoj (regionalnoj) samoupravi (Narodne novine, 86/08, 61/11, 4/18, 96/18 i 112/19) pročelnik Upravnog odjela za komunalne djelatnosti Grada Šibenika, raspisuje

**JAVNI NATJEČAJ**

 za prijam u službu u Upravni odjel za komunalne djelatnosti:

**1. referent - pomorski redar (1 izvršitelj- m/ž)**

* najmanje gimnazijsko srednjoškolsko obrazovanje ili četverogodišnje strukovno srednjoškolsko obrazovanje,
* položen vozački ispit „B“ kategorije,
* završen program stručnog osposobljavanja za obavljanje poslova pomorskog redara,
* najmanje jedna godina radnog iskustva na odgovarajućim poslovima.

**2. voditelj Pododsjeka komunalnog i prometnog redarstva (1 izvršitelj- m/ž)**

* sveučilišni prijediplomski studij ili stručni prijediplomski studij ili stručni kratki studij društvene ili tehničke struke,
* najmanje četiri godine radnog iskustva na odgovarajućim poslovima.

Natjecati se mogu i kandidati koji nemaju završen program osposobljavanja (referent -pomorski redar), uz obvezu da ga polože u roku od šest mjeseci od prijma u službu.

Poseban uvjet: položen državni ispit.

 Natjecati se mogu i kandidati koji nemaju položen državni ispit, uz obvezu da ga polože u roku od godine dana od prijma u službu.

 Na natječaj se mogu javiti osobe oba spola.

 Služba se zasniva na neodređeno vrijeme, uz obvezni probni rad od tri mjeseca.

 Kandidati moraju ispunjavati i opće uvjete za prijam u službu propisane člankom 12. Zakona o službenicima i namještenicima u lokalnoj i područnoj (regionalnoj) samoupravi. U službu ne može biti primljena osoba za čiji prijam postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

 Uz prijavu kandidati su dužni priložiti:

– dokaz o državljanstvu (preslik osobne iskaznice, putovnice ili domovnice),

– dokaz o stručnoj spremi: preslik svjedodžbe (referent -pomorski redar), preslik diplome (voditelj Pododsjeka komunalnog i prometnog redarstva),

– uvjerenje o nevođenju kaznenog postupka (ne starije od 6 mjeseci),

– presliku uvjerenja o položenome državnome ispitu,

– dokaz o dosadašnjem radnom iskustvu (preslik radne knjižice, potvrda Hrvatskog zavoda za mirovinsko osiguranje ili drugi odgovarajući dokument),

– potvrdu poslodavca ili drugi odgovarajući dokument (ugovor o radu, rješenje i sl.) o radnom iskustvu ostvarenom na poslovima odgovarajuće stručne spreme i struke od najmanje jedne godine (referent – pomorski redar), odnosno četiri godine (voditelj Pododsjeka komunalnog i prometnog redarstva),

– životopis,

– vlastoručno potpisanu izjavu da za prijam u službu ne postoje zapreke iz članka 15. i 16. Zakona o službenicima i namještenicima u lokalnoj i područnoj (regionalnoj) samoupravi,

– presliku vozačke dozvole (referent – pomorski redar) i

– presliku uvjerenja o završenom programu stručnog osposobljavanja za obavljanje poslova pomorskog redarstva (referent – pomorski redar)

 Uvjerenje o zdravstvenoj sposobnosti izabrani kandidat dostavlja prije donošenja rješenja o prijmu u službu.

 Kandidat koji ostvaruje pravo prednosti pri zapošljavanju prema posebnim propisima dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Da bi ostvario pravo prednosti pri zapošljavanju, kandidat koji ispunjava uvjete za ostvarivanje toga prava, dužan je uz prijavu na natječaj priložiti sve dokaze o ispunjavanju traženih uvjeta, kao i rješenje o priznatom statusu, odnosno potvrdu o priznatom statusu iz koje je vidljivo spomenuto pravo, dokaz iz kojeg je vidljivo na koji način je prestao radni odnos kod posljednjeg poslodavca (ugovor, rješenje, odluka i sl.), te dokaz da je nezaposlen (uvjerenje ili evidencijski list Hrvatskog zavoda za zapošljavanje).

Kandidati koji se pozivaju na pravo prednosti prilikom zapošljavanja u skladu s člankom 101. Zakona o hrvatskim braniteljima iz Domovinskog rata i članovima njihovih obitelji (Narodne novine br. 121/17, 98/19 i 84/21), a koji u trenutku podnošenja prijave ispunjavaju uvjete za ostvarivanje toga prava, dužni su uz prijavu na natječaj, priložiti sve dokaze o ispunjavanju traženih uvjeta iz natječaja i dokaze za ostvarivanje prava prednosti pri zapošljavanju. Popis dokaza za ostvarivanje prava prednosti pri zapošljavanju nalaze se na internetskoj stranici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Urednom prijavom smatra se prijava koja sadrži sve podatke i priloge navedene u javnom natječaju.

 Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

Kandidati su u prijavi dužni navesti radno mjesto i redni broj za koji podnose prijavu. Kandidati koji se natječu za više radnih mjesta dužni su za svako pojedino mjesto podnijeti posebnu prijavu sa svim traženim prilozima.

 S kandidatima prijavljenim na javni natječaj provest će se testiranje i intervju radi provjere znanja i sposobnosti bitnih za obavljanje poslova radnog mjesta za koje se primaju.

 Ako kandidat ne pristupi prethodnoj provjeri znanja, smatra se da je povukao prijavu na javni natječaj.

 Opis poslova i podaci o plaći radnog mjesta koje se popunjava javnim natječajem, način obavljanja prethodne provjere znanja i sposobnosti kandidata, područje provjere, te pravni i drugi izvori za pripremanje kandidata za provjeru navedeni su na web-stranici www.sibenik.hr. Na web-stranici www.sibenik.hr, i na oglasnoj ploči u prizemlju zgrade gradske uprave, Šibenik, Trg palih branitelja Domovinskog rata 1, bit će objavljeno vrijeme i mjesto održavanja prethodne provjere znanja i sposobnosti kandidata, najmanje pet dana prije održavanja provjere.

 Prijave s prilozima dostavljaju se Službi Tajništva Grada Šibenika, Šibenik, Trg palih branitelja Domovinskog rata 1, u roku od 8 dana od objave natječaja u Narodnim novinama, s obveznom naznakom: »Natječaj za prijam u službu u Upravni odjel za komunalne djelatnosti«.

 Kandidati će o rezultatima natječaja biti obaviješteni u zakonskom roku.

 **PROČELNIK**

 Joško Jurić, dipl.oec.

Dostaviti:

1. "Narodne novine" (za objavu)

2. Spis - ovdje